pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ศบศ. ชงมาตรการกระตุ้นการใช้จ่ายในประเทศ เพื่อเศรษฐกิจฐานรากโดยเฉพาะพ่อค้าแม่ค้า หาบเร่แผงลอยได้รับประโยชน์ เพิ่มสิทธิโครงการเราเที่ยวด้วยกัน เร่งจ้างงานกว่า 260,000 อัตรา
วันพุธที่ 2 กันยายน 2563
ศบศ. ชงมาตรการกระตุ้นการใช้จ่ายในประเทศ เพื่อเศรษฐกิจฐานรากโดยเฉพาะพ่อค้าแม่ค้า หาบเร่แผงลอยได้รับประโยชน์ เพิ่มสิทธิโครงการเราเที่ยวด้วยกัน เร่งจ้างงานกว่า 260,000 อัตรา
ศบศ. ชงมาตรการกระตุ้นการใช้จ่ายในประเทศ เพื่อเศรษฐกิจฐานรากโดยเฉพาะพ่อค้าแม่ค้า หาบเร่แผงลอยได้รับประโยชน์ เพิ่มสิทธิโครงการเราเที่ยวด้วยกัน เร่งจ้างงานกว่า 260,000 อัตรา
วันนี้ (2 ก.ย. 63) เวลา 11.30 น. ณ ศูนย์แถลงข่าวรัฐบาล ตึกนารีสโมสร นายดนุชา พิชญนันท์ รองเลขาธิการสภาพัฒนาการเศรษฐกิจและสังคมแห่งชาติ แถลงผลหลังการประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศูนย์บริหารสถานการณ์เศรษฐกิจ) ครั้งที่ 2/2563 โดยที่ประชุมเห็นชอบการกระตุ้นการท่องเที่ยวภายในประเทศเพิ่มเติมภายใต้โครงการเราเที่ยวด้วยกัน โดยการท่องเที่ยวแห่งประเทศไทย (ททท.) แบ่งออกเป็น 2 แนวทาง ได้แก่ 1. การเพิ่มสิทธิให้ผู้ลงทะเบียนจํานวน 3 สิทธิ ได้แก่ เพิ่มส่วนลดค่าที่พักร้อยละ 40 จํานวน 10 คืนต่อคน เพิ่มคูปองอาหารต่อการท่องเที่ยว สูงสุดมูลค่า 900 บาทต่อวัน และให้เงินคืนค่าตั๋วเครื่องบินจํานวน 2,000 บาทต่อที่นั่ง พร้อมทั้งเห็นชอบในหลักการเสนอให้ข้าราชการ พนักงาน ลูกจ้าง และพนักงานรัฐวิสาหกิจ สามารถลาพักผ่อนในวันธรรมดาเพิ่มได้ 2 วัน โดยไม่ถือเป็นวันลาเมื่อลงทะเบียนและใช้สิทธิในแพ็คเกจเราเที่ยวด้วยกัน เพื่อกระตุ้นการท่องเที่ยวในวันธรรมดา รวมทั้งดึงดูดกลุ่มผู้มีกําลังซื้อ อาทิ ข้าราชการ พนักงาน ลูกจ้าง และพนักงานรัฐวิสาหกิจ ให้ออกเดินทางท่องเที่ยวในประเทศมากขึ้น
นอกจากนี้ ที่ประชุมยังเห็นชอบมาตรการส่งเสริมการจ้างงานใหม่สําหรับผู้จบการศึกษาใหม่โดยภาครัฐและภาคเอกชน โดยกระทรวงแรงงาน เพื่อสนับสนุนการจ้างงานผู้จบการศึกษาใหม่ใน 3 กลุ่ม ได้แก่ ระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) รวมจํานวน 260,000 อัตรา และเห็นชอบในหลักการของมาตรการกระตุ้นการใช้จ่าย โดยกระทรวงการคลัง เพื่อลดค่าครองชีพของประชาชน ส่งเสริมการบริโภคและช่วยเหลือผู้ประกอบการรายย่อยทั่วไป ผู้ประกอบการกลุ่มหาบเร่ แผงลอย ประมาณ 80,000 ร้านค้า ผ่านกลไกการดําเนินงานผ่านกระเป๋าเงินอิเล็กทรอนิกส์ของรัฐบาล
รองเลขาธิการสภาพัฒนาการเศรษฐกิจและสังคมแห่งชาติเผยว่า แม้เดือนสิงหาคม 2563 มีสัญญาณของการฟื้นตัวของกิจกรรมทางเศรษฐกิจและการเดินทางภายในประเทศอย่างต่อเนื่อง โดยการใช้จ่ายผ่านบัตรเครดิตและเดบิตภายในประเทศเริ่มปรับตัวดีขึ้น รวมทั้ง โครงการ DR BIZ การเงินร่วมใจ ธุรกิจไทยมั่นคง ของธนาคารแห่งประเทศ ที่ออกมาช่วยเหลือลูกหนี้ธุรกิจที่มีเจ้าหนี้สถาบันการเงินหลายรายให้ได้รับการบรรเทาภาระหนี้ ทั้งนี้ นายกรัฐมนตรีได้มอบนโยบายให้ ศบศ. เร่งหามาตรการเศรษฐกิจโดยมุ่งเป้าช่วยเหลือผู้ประกอบการรายย่อยทั่วไป โดยเฉพาะกลุ่มพ่อค้า แม่ค้าหาบเร่ แผงลอย เพื่อเป็นการกระตุ้นการใช้จ่ายในระดับเศรษฐกิจฐานราก เกิดกระจายรายได้ให้แก่กลุ่มบุคคลดังกล่าวด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีผลักดันการวิจัยและพัฒนาสมุนไพรไทยเพื่อสุขภาพ  พร้อมเชิญชวนท่องเที่ยวเชิงวัฒนธรรม ส่งเสริมเศรษฐกิจภายในประเทศ
วันอังคารที่ 1 กันยายน 2563
นายกรัฐมนตรีผลักดันการวิจัยและพัฒนาสมุนไพรไทยเพื่อสุขภาพ  พร้อมเชิญชวนท่องเที่ยวเชิงวัฒนธรรม ส่งเสริมเศรษฐกิจภายในประเทศ
นายกรัฐมนตรีผลักดันการวิจัยและพัฒนาสมุนไพรไทยเพื่อสุขภาพ  พร้อมเชิญชวนท่องเที่ยวเชิงวัฒนธรรม ส่งเสริมเศรษฐกิจภายในประเทศ
วันนี้ (1 ก.ย. 63) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการเด่นกรมการแพทย์แผนไทยและการแพทย์ทางเลือกในงานมหกรรมสมุนไพรแห่งชาติ ครั้งที่ 17 โดยกระทรวงสาธารณสุข และนิทรรศการแสดงผลงานศิลปาชีพและงานหัตถศิลป์ไทยแบบดั้งเดิมและแบบร่วมสมัย โดยศูนย์ส่งเสริมศิลปาชีพระหว่างประเทศ (SACICT) รวมถึงร่วมกิจกรรมประชาสัมพันธ์ประเพณีอุ้มพระดําน้ํา จังหวัดเพชรบูรณ์ พ.ศ. 2563 ของกระทรวงวัฒนธรรม โดยมีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอิทธิพล คุณปลื้ม รัฐมนตรีว่าการกระทรวงวัฒนธรรม นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ นายดิสทัต โหตระกิตย์ เลขาธิการนายกรัฐมนตรี และนายอนุชา บูรพชัยศรี โฆษกประจําสํานักนายกรัฐมนตรี ร่วมชมนิทรรศการในครั้งนี้ด้วย
นายกรัฐมนตรีเยี่ยมชมนิทรรศการเด่นกรมการแพทย์แผนไทยและการแพทย์ทางเลือก จากงานมหกรรมสมุนไพรแห่งชาติ ครั้งที่ 17 ประกอบไปด้วย ฟ้าทะลายโจร เสริมภูมิต้านโควิด-19 ทางเลือกเพื่อเศรษฐกิจไทย การวิจัยและพัฒนาสมุนไพร กัญชา ทางการแพทย์แผนไทย และผลิตภัณฑ์สมุนไพร รางวัล PMHA (Prime Minister Herbal Awards) โอกาสนี้ นายกรัฐมนตรีให้ความสนใจสอบถามคุณสมบัติผลิตภัณฑ์สมุนไพรไทยที่มีสรรพคุณทางยา ใช้ในการรักษาโรคได้ พร้อมย้ําว่ารัฐบาลสนับสนุนการวิจัยสมุนไพรไทยควบคู่ไปกับการพัฒนายาแผนปัจจุบัน เพื่อให้คนไทยมีสุขภาพที่แข็งแรง โดยงานมหกรรมสมุนไพรแห่งชาติ ครั้งที่ 17 จะจัดขึ้นระหว่างวันที่ 2 – 6 ก.ย. 63 ณ ศูนย์แสดงสินค้าและการประชุมอิมแพ็ค เมืองทองธานี อาคาร 10 – 1
จากนั้น นายกรัฐมนตรีเยี่ยมชมนิทรรศการแสดงผลงานศิลปาชีพและงานหัตถศิลป์ไทยแบบดั้งเดิมและ แบบร่วมสมัย โดยศูนย์ส่งเสริมศิลปาชีพระหว่างประเทศ (SACICT) โดยรองนายกรัฐมนตรีและรัฐมนตรีว่าการกระทรวงพาณิชย์ กล่าวรายงานการจัดงาน “Craft Bangkok 2020” เพื่อสร้างโอกาสทางการตลาดให้แก่ผลิตภัณฑ์หัตถกรรมไทย ยกระดับคุณภาพการผลิต ส่งเสริมกระบวนความคิดสร้างสรรค์ในการออกแบบผลิตภัณฑ์ นายกรัฐมนตรีชื่นชมผลิตภัณฑ์หัตถกรรมไทยที่มีลวดลายสวยงาม มีความปราณีต แสดงเอกลักษณ์ความเป็นไทย พร้อมแนะให้มีการผลักดันสู่ตลาดต่างประเทศ เพื่อสร้างรายได้แก่ช่างศิลปหัตถกรรมด้วย ทั้งนี้ งาน “Craft Bangkok 2020” จะจัดขึ้นระหว่างวันที่ 3 – 6 ก.ย. 63 ณ ฮออล์ 98 - 99 ศูนย์นิทรรศการและการประชุมไบเทค
จากนั้น นายกรัฐมนตรีร่วมกิจกรรมประชาสัมพันธ์ประเพณีอุ้มพระดําน้ํา จังหวัดเพชรบูรณ์ พ.ศ. 2563 ระหว่างวันที่ 15 – 20 ก.ย. 63 เพื่อสืบสานอัตลักษณ์ของประเพณีในท้องถิ่น โดยอาหารที่ใช้ประกอบพิธีงานประเพณีอุ้มพระดําน้ํา เช่น กระยาสารท ข้าวต้มมัด กล้วยไข่ ผลิตภัณฑ์แปรรูปจากมะขามที่เป็นเอกลักษณ์จังหวัดเพชรบูรณ์ การจัดแสดงดอกไม้ที่มีสรรพคุณทางยาถวายพระพุทธมหาธรรมราชา พร้อมรับชมการแสดงรําจากเยาวชน ในตอนท้าย นายกรัฐมนตรีกล่าวเชิญชวนให้ประชาชนเข้าร่วมเทศกาลงานประเพณีอุ้มพระดําน้ํา ที่จังหวัดเพชรบูรณ์ เพื่อเป็นการท่องเที่ยวเชิงสร้างสรรค์และวัฒนธรรม รวมถึงเป็นการกระตุ้นเศรษฐกิจภายในประเทศอีกด้วย
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-Treasure Trip ท่องเที่ยวเชิงวัฒนธรรมตามแนวรถไฟฟ้า
วันจันทร์ที่ 14 กันยายน 2563
Treasure Trip ท่องเที่ยวเชิงวัฒนธรรมตามแนวรถไฟฟ้า
--
#ไทยคู่ฟ้าชวนประชาชนและนักท่องเที่ยวสัมผัสวิถีไทยในยุคดิจิทัล เดินทางง่าย ๆ ด้วยแอปพลิเคชั่น “Treasure Trip” ที่กระทรวงวัฒนธรรมร่วมกับภาคเอกชน พัฒนาและจัดทําขึ้น เพื่อนําต้นทุนทางวัฒนธรรมที่มีอยู่มาเพิ่มมูลค่าทางเศรษฐกิจ โดยรวบรวมแหล่งท่องเที่ยวที่เรียกว่าเป็นขุมทรัพย์ทางวัฒนธรรม ทั้งด้านวัฒนธรรมโบราณ วัฒนธรรมร่วมสมัย ด้านประวัติศาสตร์ แหล่งเรียนรู้ พิพิธภัณฑ์ บ้านศิลปิน วัด ร้านอาหาร และสถานที่อื่น ๆ ที่มีทั้งของน่ากิน น่าชม และน่าเที่ยว ที่ตั้งอยู่ในแนวรถไฟฟ้าใต้ดิน MRT และ BTS ซึ่งบางสถานที่นักท่องเที่ยวยังเข้าไม่ถึง
.
ซึ่งแอปพลิเคชันนี้ มีข้อมูลแสดงสถานที่ตั้ง รายละเอียดเส้นทาง อีกทั้งยังวางแผนการท่องเที่ยวด้วยตัวเองในหนึ่งวัน หรือ “one day trip” เพื่ออํานวยความสะดวกให้กับประชาชนและนักท่องเที่ยวใช้เป็นข้อมูลในการเดินทางท่องเที่ยว ซึ่งสถานที่ท่องเที่ยวส่วนใหญ่อยู่ในระยะทางที่ห่างจากสถานีรถไฟฟ้าไม่เกิน 2-3 กิโลเมตร
.
ผู้สนใจที่อยากท่องเที่ยวเชิงวัฒนธรรมตามแนวรถไฟฟ้า สามารถดาวน์โหลดแอปพลิเคชันเพื่อใช้งานได้แล้ว ทั้งระบบปฏิบัติการ iOS และ Android โดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-“พุทธิพงษ์”ร่วมหารือแนวทางพัฒนาระบบหนังสือเดินทางสุขภาพ ติดตามผู้เดินทาง-นักท่องเที่ยว ป้องกัน COVID-19
วันพฤหัสบดีที่ 27 สิงหาคม 2563
“พุทธิพงษ์”ร่วมหารือแนวทางพัฒนาระบบหนังสือเดินทางสุขภาพ ติดตามผู้เดินทาง-นักท่องเที่ยว ป้องกัน COVID-19
“พุทธิพงษ์”ร่วมหารือแนวทางพัฒนาระบบหนังสือเดินทางสุขภาพ ติดตามผู้เดินทาง-นักท่องเที่ยว ป้องกัน COVID-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมแนวทางการพัฒนาระบบหนังสือเดินทางสุขภาพ Digital Health Passport Application (DHP) โดยมีผู้แทนจากหน่วยงานที่รับผิดชอบในประเด็นดังกล่าวร่วมพิจารณาให้ข้อคิดเห็นต่อรูปแบบการใช้งานของระบบบัตรสุขภาพ ณ ห้องประชุม 1801 วิภาวดี ชั้น 18 สํานักงานพัฒนารัฐบาลดิจิทัล (องค์กรมหาชน) อาคารบางกอกไทยทาวเวอร์ ถนนซอยรางน้ํา กรุงเทพฯ โดยก่อนหน้านี้ กระทรวงดิจิทัลเพื่อเศรษฐกิจและสังคม ขอความร่วมมือ สํานักงานพัฒนารัฐบาลดิจิทัล (องค์กรมหาชน) หรือ สพร. สนับสนุนการพัฒนาแอปพลิเคชั่น Digital Health Passport Application (DHP) เพื่อเป็นเครื่องมือสําหรับตรวจสุขภาพของผู้เดินทาง ตลอดจนการเฝ้าระวังและประเมินความเสี่ยงการแพร่ระบาดของโรคติดเชื้อไวรัสโคโรน่า 2019 (COVID-19) ซึ่งข้อมูลดังกล่าวจะเป็นส่วนสําคัญที่ช่วยให้เจ้าหน้าที่ หน่อยงานและบุคลากรทางการแพทย์สามารถนําไปใช้ในการประมวลผลข้อมูลเพื่อวิเคราะห์ความเสี่ยงจากประวัติการเดินทางของผู้ใช้บริการ และระงับการแพร่ระบาด สร้างความเชื่อมั่นด้านการท่องเที่ยว และส่งเสริมเศรษฐกิจให้กับประเทศ
*****************
รัฐบาลไทย-ข่าวทำเนียบรัฐบาล-เตรียมตั้ง กก.ถาวร ลุยแก้หนี้นอกระบบ
วันจันทร์ที่ 14 กันยายน 2563
เตรียมตั้ง กก.ถาวร ลุยแก้หนี้นอกระบบ
--
#ไทยคู่ฟ้าในปีงบประมาณ 2564 รัฐบาลจะตั้งคณะกรรมการพิเศษถาวร เพื่อรับผิดชอบการแก้ไขปัญหาหนี้นอกระบบให้กับประชาชนทั่วประเทศ ตั้งเป้าไว้ว่า ข้อร้องเรียนต่าง ๆ จะใช้เวลาแก้ปัญหาไม่เกิน 1 สัปดาห์ และในส่วนของสํานักงานตํารวจแห่งชาติ ได้จัดตั้งหน่วยงานเฉพาะ คือ ศูนย์ป้องกันปราบปรามการกระทําความผิดเกี่ยวกับหนี้นอกระบบ (ศปน.ตร.) มีภารกิจในการปราบปรามผู้มีอิทธิพลหรือบุคคลที่ให้ประชาชนกู้ยืมเงินโดยผิดกฎหมาย หรือมีลักษณะเป็นการทําสัญญาเอารัดเอาเปรียบประชาชน
.
การปฏิบัติการของ ศปน.ตร. ตั้งแต่ 8 มิ.ย.63 จนถึงปัจจุบัน ได้รับแจ้งจํานวนทั้งสิ้น 1,947 เรื่อง ดําเนินการเสร็จสิ้น 1,548 เรื่อง อยู่ระหว่างดําเนินการ 399 เรื่อง มีผู้ต้องหา 1,090 ราย ของกลางรถยนต์ รถจักรยานยนต์ 245 คัน โฉนดที่ดิน 87 ฉบับ เงินสดกว่า 1,300 ล้านบาท บัญชีธนาคารที่เกี่ยวข้อง 1,373 คดี ไกล่เกลี่ยประนีประนอม 105 เรื่อง
.
สําหรับประชาชนที่ได้รับความเดือดร้อนสามารถร้องทุกข์ได้ที่กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจโทร 0 2234 1068 หรือแจ้งร้องทุกข์ที่สถานีตํารวจทุกแห่ง โทร.สายด่วน 191 และ 1599 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีสั่งเพิ่มความเข้มงวดมาตรการเฝ้าระวังตามแนวชายแดน ป้องกันการลักลอบเข้าเมืองผิดกฎหมาย มั่นใจสาธารณสุขไทยสามารถรองรับได้
วันอังคารที่ 1 กันยายน 2563
นายกรัฐมนตรีสั่งเพิ่มความเข้มงวดมาตรการเฝ้าระวังตามแนวชายแดน ป้องกันการลักลอบเข้าเมืองผิดกฎหมาย มั่นใจสาธารณสุขไทยสามารถรองรับได้
นายกรัฐมนตรีสั่งเพิ่มความเข้มงวดมาตรการเฝ้าระวังตามแนวชายแดน ป้องกันการลักลอบเข้าเมืองผิดกฎหมาย มั่นใจสาธารณสุขไทยสามารถรองรับได้
วันนี้ (1 ก.ย. 63) เวลา 12.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงสถานการณ์การแพร่ระบาดของโควิด-19 ในต่างประเทศที่ชายแดนติดกับประเทศไทย ซึ่งพบผู้ป่วยติดเชื้อไวรัสโควิด-19 เพิ่มจํานวนขึ้นอย่างต่อเนื่อง ส่งผลให้หลายโรงเรียนในจังหวัดที่มีพื้นที่ตามแนวชายแดน ต้องหยุดการเรียนการสอนชั่วคราวเพื่อป้องกันการแพร่ระบาดเข้าสู่นักเรียน อาทิ จังหวัดกาญจนบุรี จังหวัดประจวบคีรีขันธ์ กรณีพบชาวบ้านที่มีอาการไข้สูง 2 ราย ขณะนี้อยู่ภายใต้ความดูแลของโรงพยาบาลแล้ว
ทั้งนี้ ได้มีการเพิ่มมาตรการป้องกันอย่างเข้มงวดในพื้นที่ตามแนวชายแดน ทั้งทางบก ทางน้ํา และทางอากาศ รวมถึงกําชับการทํางานของเจ้าหน้าที่ให้เฝ้าระวังกรณีกระบวนการลักลอบพาชาวต่างด้าวเข้าเมืองอย่างผิดกฎหมาย ตามช่องทางธรรมชาติ เช่น ผู้ที่ว่ายน้ําลักลอบเข้าสู่ประเทศไทย ซึ่งต้องถูกนําเข้าสู่การตรวจคัดกรองโรค พร้อมสั่งการให้ติดตามผู้ที่กระทําผิดเพื่อนํามาดําเนินคดีตามกฎหมาย ทั้งนี้ ขอให้ประชาชนในพื้นที่ช่วยกันเป็นหูเป็นตา ช่วยการทํางานของเจ้าหน้าที่ด้วย ในโอกาสนี้ นายกรัฐมนตรีย้ําประชาชนต้องไม่ประมาท แม้ว่าประเทศไทยจะไม่พบผู้ป่วยติดเชื้อภายในประเทศมาเป็นเวลาหลายเดือน แต่หากเกิดการแพร่ระบาดของโควิด-19 ระลอกสอง ไทยมีความพร้อมทั้งด้านงบประมาณ อุปกรณ์ทางการแพทย์ รวมถึงการพัฒนาวิจัยวัคซีนที่ได้รับความร่วมมือจากหลายประเทศ
นายกรัฐมนตรีกล่าวถึงการแก้ไขปัญหาเศรษฐกิจของรัฐบาลว่า มุ่งเน้นการท่องเที่ยวภายในประเทศ ส่งเสริมให้มีการเดินทางมากขึ้น เพื่อบรรเทาความเดือดร้อนของธุรกิจสายการบินไม่ให้มีการลดลูกจ้างพนักงาน ซึ่งรัฐบาลจะต้องจัดหางบประมาณเพื่อนํามาผลักดันการจ้างงานเพิ่มขึ้น และส่งเสริมสภาพคล่องของธุรกิจที่ได้รับผลกระทบจากการแพร่ระบาดของเชื้อไวรัสโควิด-19 รวมถึงการแก้ไขปัญหายาเสพติด ที่มีการใช้เทคโนโลยีเครื่องจักรในการผลิตยาเสพติด ทําให้มีจํานวนยาเสพติดเพิ่มมากขึ้น ก็ได้จับกุมดําเนินคดีผู้กระทําผิดเพิ่มขึ้นอย่างต่อเนื่องเช่นกัน
ในโอกาสนี้ นายกรัฐมนตรีกล่าวถึงการใช้จ่ายงบประมาณ ตามพระราชบัญญัติการเงินการคลังของรัฐ พ.ศ. 2561 และการพิจารณาของคณะกรรมาธิการวิสามัญพิจารณาศึกษาร่างพระราชบัญญัติงบประมาณรายจ่าย พ.ศ. 2564 ในการพิจารณาโครงการต่าง ๆ ว่าจะนํางบประมาณไปใช้ในส่วนใดบ้าง ตามความเหมาะสมและความจําเป็น ทั้งนี้ นายกรัฐมนตรีในฐานะรัฐมนตรีว่าการกระทรวงกลาโหมยืนยันว่าการใช้จ่ายงบประมาณของกองทัพเรือนั้น เพื่อเป็นการเพิ่มศักยภาพของประเทศไทยในสถานการณ์ระหว่างประเทศและในภูมิภาคขณะนี้ รวมทั้งยังเป็นการดูแลและปกป้องผลประโยชน์ทางทะเลของประเทศด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมให้กำลังใจ ผู้ประสบอุทกภัย จ.สุโขทัย สั่งเร่งเยียวยา บรรเทาความเดือดร้อนภาคการเกษตร กำชับจังหวัดรับฟังความคิดเห็นประชาชน ย้ำสร้างความร่วมมือ “ไทยสร้างชาติ
วันพุธที่ 2 กันยายน 2563
นายกรัฐมนตรีตรวจเยี่ยมให้กําลังใจ ผู้ประสบอุทกภัย จ.สุโขทัย สั่งเร่งเยียวยา บรรเทาความเดือดร้อนภาคการเกษตร กําชับจังหวัดรับฟังความคิดเห็นประชาชน ย้ําสร้างความร่วมมือ “ไทยสร้างชาติ
นายกรัฐมนตรีตรวจเยี่ยมให้กําลังใจผู้ประสบอุทกภัยพื้นที่ จ.สุโขทัย สั่งเร่งเยียวยาบรรเทาความเดือดร้อนภาคการเกษตร กําชับจังหวัดรับฟังความคิดเห็นประชาชน ย้ําสร้างความร่วมมือ “ไทยสร้างชาติ”
วันนี้ (2 กันยายน 2563) เวลา 14.20 น. ณ วัดคลองกระจง หมู่ที่ 3 ต.คลองกระจง อ.สวรรคโลก จ.สุโขทัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางมาตรวจเยี่ยมให้กําลังใจผู้ประสบอุทกภัยในพื้นที่จังหวัดสุโขทัย เมื่อเดินทางมาถึง นายกรัฐมนตรีได้สักการะพระประธานหลวงพ่อสัมฤทธิ์ และนมัสการเจ้าอาวาสวัดคลองกระจง (พระครูสุมณฑ์ธรรมธาดา) ณ อุโบสถวัดคลองกระจง เพื่อความเป็นสิริมงคล จากนั้นนายกรัฐมนตรีพบปะประชาชนผู้ประสบอุทกภัย และมอบถุงยังชีพ ณ ศาลาอเนกประสงค์ วัดคลองกระจง
โอกาสนี้ นายกรัฐมนตรีได้กล่าวพบปะกับประชาชนว่า มีความห่วงใยสถานการณ์ในทุกพื้นที่ โดยได้มอบหมายให้ส่วนราชการเร่งให้ความช่วยเหลือบรรเทาความเดือดร้อนของประชาชน จังหวัดสุโขทัยประสบปัญหาอุทกภัยพื้นที่การเกษตรเกิดความเสียหายกว่าแสนไร่ ได้สั่งการให้เร่งเยียวยาแล้ว ไม่ว่าจะเป็นเรื่องของการเกษตรและการประมง ซึ่งจากการบินสํารวจดูพื้นที่พบว่าจังหวัดสุโขทัยมีพื้นที่ที่มีศักยภาพในการทําการเกษตรแต่ติดปัญหาเรื่องน้ําท่วม เพราะฉะนั้นประชาชนต้องปรับเปลี่ยนให้เหมาะสมกับสภาพปัจจุบัน ในส่วนของการดําเนินการแก้ไขปัญหาไม่ว่าจะเป็นการขุดลอกคลอง รวมถึงการดําเนินโครงการต่าง ๆ ต้องสอบถามความคิดเห็นของประชาชน ให้ประชาชนมีส่วนร่วม พร้อมกับกําชับให้จังหวัดรับฟังความคิดเห็นว่าประชาชนต้องการอะไร ซึ่งทุกอย่างอยู่บนพื้นฐานความเป็นไปได้ จัดลําดับความเร่งด่วนและความเหมาะสมกับงบประมาณ ทั้งนี้ ขอให้จังหวัดช่วยสร้างความร่วมมือในลักษณะ “ไทยสร้างชาติ”
นายกรัฐมนตรียืนยันรัฐบาลพร้อมรับฟังปัญหาและนํามาแก้ไข ขอให้ประชาชนมีความหวัง และมีศรัทธาต่อรัฐบาล รัฐบาลพร้อมทําหน้าที่อย่างเต็มที่ และฝากประชาชนเตรียมพื้นที่กักเก็บน้ําในที่ดินของตนเอง เพื่อกักเก็บน้ํารองรับการเพาะปลูกในฤดูแล้ง ในส่วนของการทําการเกษตรต้องดูการตลาดเป็นหลัก มีการวางแผนตั้งแต่ต้นทาง กลางทาง และปลายทาง
นายกรัฐมนตรีกล่าวต่อไปว่า ส่วนตัวรู้สึกเห็นใจชาวสุโขทัยที่ประสบปัญหาอุทกภัยแบบซ้ําซากขอให้เดินหน้าแก้ไขปัญหาไปพร้อมกัน พร้อมกับกล่าวว่า ไม่ได้รู้สึกรังเกียจผู้ที่มาร้องเรียน เข้าใจปัญหาดี และรักทุกคนเพราะเป็นคนไทยด้วยกัน ต้องรักชาติ ศาสนา พระมหากษัตริย์ บ้านเมืองต้องสงบ รัฐบาลพร้อมทําทุกอย่างอย่างเต็มที่ แต่ก็มีข้อจํากัดของเวลา
จากนั้น นายกรัฐมนตรีได้กล่าวขอบคุณในความเสียสละทํางานด้วยความเข้มแข็งของเจ้าหน้าที่ อสม. จนทําให้ติดอันดับ 1 ในการแก้ไขปัญหาโควิด-19 พร้อมทั้ง ขอให้ทํางานอย่างเข้มแข็งร่วมกับท้องถิ่นในการแก้ไขปัญหาร่วมกันต่อไป ให้มีหัวใจที่ภักดีต่อชาติ ศาสนา พระมหากษัตริย์ ร่วมมือ รวมหัวใจและสองมือ ช่วยกันทําให้บ้านเมืองดียิ่งขึ้นไป
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้สูบบุหรี่ที่ติดเชื้อไวรัสโควิด-19 มีโอกาสที่จะแพร่เชื้อฯ ได้มากกว่าคนทั่วไปหรือไม่ ??
วันเสาร์ที่ 12 กันยายน 2563
ผู้สูบบุหรี่ที่ติดเชื้อไวรัสโควิด-19 มีโอกาสที่จะแพร่เชื้อฯ ได้มากกว่าคนทั่วไปหรือไม่ ??
ผู้สูบบุหรี่ที่ติดเชื้อไวรัสโควิด-19 แพร่เชื้อฯ มากกว่าคนทั่วไปหรือไม่ ??
Q : ผู้สูบบุหรี่ที่ติดเชื้อไวรัสโควิด-19 มีโอกาสที่จะแพร่เชื้อฯ ได้มากกว่าคนทั่วไปหรือไม่ ??
A : มากกว่า เพราะการสูบบุหรี่มีการเป่าควันบุหรี่ออกจากปาก ซึ่งทําให้เกิดการแพร่กระจายของไวรัสโควิด-19 ได้มากขึ้น ดังนั้นจึงควรงดการสูบบุหรี่ในช่วงเวลานี้
รัฐบาลไทย-ข่าวทำเนียบรัฐบาล-เชื้อไวรัสโควิด-19 ขับออกมาทางร่างกายส่วนไหนน้อยที่สุด ??
วันอังคารที่ 1 กันยายน 2563
เชื้อไวรัสโควิด-19 ขับออกมาทางร่างกายส่วนไหนน้อยที่สุด ??
เชื้อไวรัสโควิด-19 ออกมาทางร่างกายส่วนไหนน้อยที่สุด ??
Q : เชื้อไวรัสโควิด-19 ขับออกมาทางร่างกายส่วนไหนน้อยที่สุด ??
A : น้ําตา ประมาณ 1.1%
รัฐบาลไทย-ข่าวทำเนียบรัฐบาล-‘ก.แรงงาน’ เปิดเวทีเสวนาเชิงนโยบาย (Policy dialogue) “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทำงานบ้าน และคนทำงานภาคเก
วันอาทิตย์ที่ 13 กันยายน 2563
‘ก.แรงงาน’ เปิดเวทีเสวนาเชิงนโยบาย (Policy dialogue) “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทํางานบ้าน และคนทํางานภาคเก
ปลัดกระทรวงแรงงาน เปิดเวทีเสวนาเชิงนโยบาย (Policy dialogue)  “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทํางานบ้าน และคนทํางานภาคเกษตร” จัดโดย คณะมนุษยศาสตร์ มหาวิทยาลัยเชียงใหม่
วันที่ 13 กันยายน 2563 เวลา 09.30 น. นายสุทธิ สุโกศล ปลัดกระทรวงแรงงาน เป็นประธานเปิดเวทีเสวนาเชิงนโยบาย (Policy dialogue) “การพัฒนาและขับเคลื่อนข้อเสนอเชิงนโยบายเพื่อสุขภาวะของแรงงานข้ามชาติที่ยังมิได้รับการคุ้มครองในกลุ่มคนทํางานบ้าน และคนทํางานภาคเกษตร” จัดโดย คณะมนุษยศาสตร์ มหาวิทยาลัยเชียงใหม่ ภายใต้การสนับสนุนโครงการจาก สํานักงานกองทุนสนับสนุนการสร้างเสริมสุขภาพ (สสส.) โดยมี นายมนัส โกศล คณะที่ปรึกษารัฐมนตรีว่าการกระทรวงแรงงาน นายอนันต์ บวรเนาวรักษ์ รองอธิบดีกรมสวัสดิการและคุ้มครองแรงงาน คณะกรรมการกํากับทิศทางแรงงานฯ สสส. กลุ่มแรงงานข้ามชาติที่ทํางานบ้าน กลุ่มแรงงานข้ามชาติที่ทํางานในภาคการเกษตร กลุ่มแรงงานนอกระบบ ตลอดจนองค์กรภาคแรงงานและภาคประชาสังคมที่ทํางานด้านแรงงาน จํานวน 77 คน เข้าร่วมงาน ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน
นายสุทธิฯ กล่าวว่า เวทีเสวนาเชิงนโยบายในครั้งนี้ จัดขึ้นเพื่อพัฒนาและขับเคลื่อนข้อเสนอเชิงนโยบายสําหรับแรงงานข้ามชาติที่ยังมิได้ถูกครอบคลุมในกฎหมายเกี่ยวกับการจ้างงาน ให้ได้รับความคุ้มครองในการจ้างงานและเข้าถึงการให้บริการสุขภาพอย่างเป็นธรรม และเพื่อให้เกิดการปรับปรุงแก้ไขนโยบายที่เกี่ยวข้อง ผ่านกลไกความร่วมมือทั้งในส่วนของหน่วยงานภาครัฐ นายจ้าง ลูกจ้าง และองค์กรภาคประชาสังคมด้านแรงงาน
“กระทรวงแรงงานมีความมุ่งมาดปรารถนาที่จะดูแลและคุ้มครองแรงงานทุกคนที่มาทํางาน ดังนั้นหากมีแนวทางการปรับปรุงแก้ไขนโยบายที่เกี่ยวข้อง ผ่านการมีกลไกความร่วมมือทั้งในส่วนของหน่วยงานภาครัฐ นายจ้าง ลูกจ้าง และองค์กรภาคประชาสังคม ต่อการคุ้มครองกลุ่มแรงงานข้ามชาติที่ทํางานบ้านและกลุ่มแรงงานข้ามชาติที่ทํางานภาคเกษตร รวมถึงกลุ่มอื่นๆ ทางกระทรวงแรงงานก็พร้อมรับข้อเสนอและร่วมทํางานกับกลุ่มต่างๆ ในอนาคตต่อไป” ปลัดกระทรวงแรงงาน กล่าวในท้ายสุด
รัฐบาลไทย-ข่าวทำเนียบรัฐบาล-แรงไม่หยุดกับพันธบัตรออมทรัพย์วอลเล็ต สบม. - 2 1 ชั่วโมงแรก มียอดจำหน่ายสูงถึง 1,500 ล้านบาท
วันอังคารที่ 25 สิงหาคม 2563
แรงไม่หยุดกับพันธบัตรออมทรัพย์วอลเล็ต สบม. - 2 1 ชั่วโมงแรก มียอดจําหน่ายสูงถึง 1,500 ล้านบาท
การกลับมาอีกครั้งกับพันธบัตรออมทรัพย์รุ่นวอลเล็ต สบม. ครั้งที่ 2 รุ่นอายุ 4 ปี อัตราดอกเบี้ยร้อยละ 1.70 ต่อปี โดยมียอดจําหน่ายสูงถึง 1,500 ล้านบาท ใน 1 ชั่วโมงแรก จากวงเงินจําหน่ายรวม 5,000 ล้านบาท
การกลับมาอีกครั้งกับพันธบัตรออมทรัพย์รุ่นวอลเล็ต สบม. ครั้งที่ 2 รุ่นอายุ 4 ปี อัตราดอกเบี้ยร้อยละ 1.70 ต่อปี โดยมียอดจําหน่ายสูงถึง 1,500 ล้านบาท ใน 1 ชั่วโมงแรก จากวงเงินจําหน่ายรวม 5,000 ล้านบาท
สบน. ขอประชาสัมพันธ์ว่า เพื่อไม่ให้พลาดโอกาสในการลงทุนครั้งนี้ ท่านสามารถ ดาวน์โหลดแอปพลิเคชันเป๋าตัง และโอนเงินเข้าวอลเล็ต สบม. ได้จากทุกธนาคารด้วยพร้อมเพย์ โดยไม่เสียค่าธรรมเนียม และสามารถสอบถามข้อมูลเพิ่มเติมได้ที่ Call Center โทร. 02-111-1111 หรือที่ธนาคารกรุงไทยทุกสาขา
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-ปลัดกอบชัยฯ เปิดงานตลาดนัด SME “เราช่วยไทย ไทยช่วยกัน” ยกขบวนสินค้าและบริการมาให้ ชิม เที่ยว ช้อป พร้อมไอเดียต่อยอดธุรกิจเอสเอ็มอี ตลอด 3 วันเต็ม
วันศุกร์ที่ 4 กันยายน 2563
ปลัดกอบชัยฯ เปิดงานตลาดนัด SME “เราช่วยไทย ไทยช่วยกัน” ยกขบวนสินค้าและบริการมาให้ ชิม เที่ยว ช้อป พร้อมไอเดียต่อยอดธุรกิจเอสเอ็มอี ตลอด 3 วันเต็ม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานตลาดนัด SME “เราช่วยไทย ไทยช่วยกัน” ยกขบวนสินค้าและบริการมาให้ ชิม เที่ยว ช้อป พร้อมไอเดียต่อยอดธุรกิจเอสเอ็มอี ตลอด 3 วันเต็ม ณ ฮอลล์ 5-7 ศูนย์แสดงสินค้าและการประชุมอิมแพ็ค เมืองทองธาน
วันนี้ (4 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานตลาดนัด SME “เราช่วยไทย ไทยช่วยกัน” เพื่อส่งเสริมและสนับสนุนผู้ประกอบการเอสเอ็มอี พร้อมรองรับยุคเศรษฐกิจตามวิถีนิวนอร์มอล โดยจัดขึ้นระหว่างวันที่ 4-6 กันยายน 2563 โดยมีนางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายสมพล โนดไธสง นายบรรจง สุกรีฑา ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม อุตสาหกรรมจังหวัดทั่วประเทศ หน่วยงานภาครัฐภาคเอกชน ร่วมงาน ณ ฮอลล์ 5-7 ศูนย์แสดงสินค้าและการประชุมอิมแพ็ค เมืองทองธานี
ภายในงาน ตลาดนัด SME “เราช่วยไทย ไทยช่วยกัน” พบกับสินค้าและบริการจากผู้ประกอบการเอสเอ็มอี ผู้ได้รับสินเชื่อกองทุนพัฒนาเอสเอ็มอีตามแนวประชารัฐ และวิสาหกิจชุมชนในพื้นที่ 6 โซนหลัก กว่า 600 บูธ ชิมอาหารขนมของอร่อย 4 ภาค สินค้าเกษตรแปรรูป เลือกซื้อเสื้อผ้า/สิ่งทอ/เครื่องนุ่งห่ม อัญมณี/เครื่องประดับ ของใช้และของตกแต่งบ้าน แพ็กเกจท่องเที่ยว โรงแรม สปา ราคาพิเศษ พร้อมการสัมมนาจากวิทยากรผู้เชี่ยวชาญด้านธุรกิจที่ในหัวข้อต่าง ๆ เคล็ดลับการเพิ่มยอดขายด้วยเทคนิคการถ่ายภาพ สร้างกลยุทธ์พิชิตใจลูกค้าที่จะมาสนับสนุนต่อยอดธุรกิจทางการตลาด พร้อมพบกับบูธให้คําปรึกษาจากกองทุนพัฒนาเอสเอ็มอีตามแนวประชารัฐ ธนาคารพัฒนาวิสาหกิจขนาดกลางและขนาดย่อมแห่งประเทศไทย สํานักงานวิสาหกิจขนาดกลางและขนาดย่อม และการท่องเที่ยวแห่งประเทศไทย ที่จะมาออกบูธให้ความรู้พร้อมบริการ คําปรึกษาแนะนํา สนับสนุนด้านเงินทุนและสินเชื่อต่าง ๆ
รัฐบาลไทย-ข่าวทำเนียบรัฐบาล-​114 ปี แห่งการพัฒนา “กรมพระธรรมนูญ”
วันศุกร์ที่ 11 กันยายน 2563
​114 ปี แห่งการพัฒนา “กรมพระธรรมนูญ”
กรมพระธรรมนูญ ได้มีการพัฒนาบุคลากรและองค์ความรู้อย่างต่อเนื่อง เพื่อให้มีความรอบรู้และมีความสามารถในการปฏิบัติภารกิจอยู่เสมอ รวมทั้งเป็นองค์กรหลักของสํานักงานปลัดกระทรวงกลาโหม โดยมีภารกิจหน้าที่รับผิดชอบการดําเนินงานเกี่ยวกับด้านกฎหมาย
กระบวนการยุติธรรมของทหาร ที่มุ่งธํารงความยุติธรรม แก่กําลังพลและประชาชน รักษาดุลยภาพแห่งกฎหมาย เพื่อประโยชน์สูงสุดด้านการทหารของชาติ
ในการนี้ได้รับเกียรติในการบรรยายพิเศษ โดยนายวิษณุ​ เครือ​งาม​ รองนายก​รัฐมนตรี​ เรื่อง เทคนิคการใช้กฎหมายของผู้บังคับบัญชา และท่านไสลเกษ วัฒนพันธุ์ ประธานศาลฎีกา เรื่อง ศาลยุติธรรมกับความปกติใหม่ (New Normal)
โดย พลเอก ณัฐ อินทรเจริญ ปลัดกระทรวงกลาโหม เป็นประธานในการจัดงานวันคล้ายวันสถาปนากรมพระธรรมนูญครบรอบ 114 ปี และได้เป็นประธานมอบเข็มพระดุลยาธิปัตย์กิตติมศักดิ์ และมอบใบประกาศเกียรติคุณให้กับผู้ทรงคุณวุฒิและผู้ที่ได้ประกอบคุณงามความดีแก่โรงเรียนเหล่าพระธรรมนูญและกรมพระธรรมนูญ
รัฐบาลไทย-ข่าวทำเนียบรัฐบาล-แหล่งสะสมเชื้อโรคที่มักถูกมองข้าม
วันพุธที่ 9 กันยายน 2563
แหล่งสะสมเชื้อโรคที่มักถูกมองข้าม
คู่มือชีวิตวิถีใหม่ ชีวิตดีเริ่มที่เรา
เครื่องวัดอุณหภูมิ
เจ้าหน้าที่ที่วัดอุณหภูมิใช้มือจับเครื่องทุกวัน วันละหลายชั่วโมง หากมีเจ้าหน้ที่หลายคน ควรทําความสะอาดเครื่องด้วยการใช้ผ้าชุบน้ําสบู่เช็ดทําความสะอาด แล้วใช้ผ้าเช็ดให้แห้งก่อนนํามาใช้ใหม่ทุกครั้ง
รัฐบาลไทย-ข่าวทำเนียบรัฐบาล-แผนแม่บทเฉพาะกิจ ฟื้นเศรษฐกิจสู้โควิด-19
วันจันทร์ที่ 14 กันยายน 2563
แผนแม่บทเฉพาะกิจ ฟื้นเศรษฐกิจสู้โควิด-19
วันเสาร์ที่ 12 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมจัดทําแผนแม่บทเฉพาะกิจเพื่อรองรับผลกระทบจากสถานการณ์โควิด-19 ช่วงระหว่างปี 2564-2565 ภายใต้ยุทธศาสตร์ชาติ โดยมีเป้าหมายหลัก เพื่อให้คนไทยมีงานทํา สามารถยังชีพอยู่ได้ กลุ่มเปราะบางได้รับการดูแลอย่างทั่วถึง สร้างอาชีพและกระจายรายได้สู่ท้องถิ่น เศรษฐกิจประเทศฟื้นตัวเข้าสู่ภาวะปกติ และวางรากฐานเพื่อรองรับการปรับโครงสร้างเศรษฐกิจใหม่ ซึ่งเป็นไปตาม 3 มิติหลักของการพัฒนา คือ การพร้อมรับ การปรับตัว และการเปลี่ยนแปลงเพื่อพร้อมเติบโตอย่างยั่งยืน โดยหลังจากนี้จะเปิดรับฟังความคิดเห็นเพื่อประกอบการจัดทําร่างแผนแม่บทเฉพาะกิจดังกล่าว ให้มีความครบถ้วนสมบูรณ์ยิ่งขึ้น และเสนอคณะรัฐมนตรีพิจารณาต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. รับมอบหน้ากากอนามัย และเครื่องอบฆ่าเชื้อ UVC จากเครือข่ายโครงการบริจาคเพื่อช่วยเหลือแพทย์และพยาบาล “SOS to Medical Staff in COVID-19 Fight”
วันพุธที่ 16 กันยายน 2563
พม. รับมอบหน้ากากอนามัย และเครื่องอบฆ่าเชื้อ UVC จากเครือข่ายโครงการบริจาคเพื่อช่วยเหลือแพทย์และพยาบาล “SOS to Medical Staff in COVID-19 Fight”
พม. รับมอบหน้ากากอนามัย และเครื่องอบฆ่าเชื้อ UVC จากเครือข่ายโครงการบริจาคเพื่อช่วยเหลือแพทย์และพยาบาล “SOS to Medical Staff in COVID-19 Fight” ร่วมกับเทใจ.คอม และเครือข่ายหลักนิติธรรมและการพัฒนา (RoLD) ของสถาบันเพื่อการยุติธรรมแห่งประเทศไทย (TIJ)
วันนี้ (16 ก.ย. 63) เวลา 09.15 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. รับมอบหน้ากากอนามัย จํานวน 2,300 ชิ้น และเครื่องอบฆ่าเชื้อ UVC จํานวน 10 เครื่อง จากเครือข่ายโครงการบริจาคเพื่อช่วยเหลือแพทย์และพยาบาล “SOS to Medical Staff in COVID-19 Fight” ร่วมกับเทใจ.คอม และเครือข่ายหลักนิติธรรมและการพัฒนา (RoLD) ของสถาบันเพื่อการยุติธรรมแห่งประเทศไทย (TIJ) ซึ่งนําโดยร.อ.นพ.นิมิต ประสิทธิ์ดํารง ประธานกรรมการบริหารบริษัท เดอะ ซีนิเซนส์ จํากัด และคณะ เพื่อนําไปส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
รัฐบาลไทย-ข่าวทำเนียบรัฐบาล-มท. จัดอบรมเพิ่มประสิทธิภาพผู้ปฏิบัติงานต่อต้านการทุจริตในสังกัด เน้นย้ำส่งเสริมจริยธรรมควบคู่กับการป้องกันการทุจริต
วันพุธที่ 2 กันยายน 2563
มท. จัดอบรมเพิ่มประสิทธิภาพผู้ปฏิบัติงานต่อต้านการทุจริตในสังกัด เน้นย้ําส่งเสริมจริยธรรมควบคู่กับการป้องกันการทุจริต
มท. จัดอบรมเพิ่มประสิทธิภาพผู้ปฏิบัติงานต่อต้านการทุจริตในสังกัด เน้นย้ําส่งเสริมจริยธรรมควบคู่กับการป้องกันการทุจริต
วันนี้ (2 ก.ย. 63) เวลา 09.00 น. ณ โรงแรมเอสดี อเวนิว เขตบางพลัด กรุงเทพมหานคร นายสมคิด จันทมฤก รองปลัดกระทรวงมหาดไทย เป็นประธานในพิธีเปิดโครงการสัมมนาเพื่อเพิ่มประสิทธิภาพผู้ปฏิบัติงานของศูนย์ปฏิบัติการต่อต้านทุจริตจังหวัด และหน่วยงานในสังกัดกระทรวงมหาดไทย ประจําปีงบประมาณ พ.ศ. 2563 จัดขึ้นระหว่างวันที่ 2 - 3 กันยายน 2563 ซึ่งได้เชิญวิทยากรผู้ทรงคุณวุฒิจาก สํานักงาน ป.ป.ท. และสํานักงาน ก.พ. มาให้ความรู้ในการสัมมนาครั้งนี้ โดยมีผู้เข้าร่วมการสัมมนาทั้งสิ้น จํานวน 200 คน ประกอบด้วย เจ้าหน้าที่จากศูนย์ปฏิบัติการต่อต้านทุจริตจากสํานักงานปลัดกระทรวง กรม และรัฐวิสาหกิจในสังกัดกระทรวงมหาดไทย และเจ้าหน้าที่ศูนย์ปฏิบัติการต่อต้านการทุจริตจาก 76 จังหวัด
นายสมคิด จันทมฤก รองปลัดกระทรวงมหาดไทย กล่าวว่า ศูนย์ปฏิบัติการต่อต้านทุจริต กระทรวงมหาดไทย มีหน้าที่หลักที่สําคัญด้วยกัน 2 ประการ ประการแรก คือ การส่งเสริมและคุ้มครองจริยธรรม และประการที่สอง คือ การป้องกันและปราบปรามการทุจริต และเมื่อวันที่ 16 มิ.ย. 2563 ที่ผ่านมา คณะรัฐมนตรีได้มีมติเห็นชอบกลไกเฝ้าระวังการใช้จ่ายงบประมาณตามพระราชกําหนดให้กระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 หรือ COVID-19 กระทรวงมหาดไทยในฐานะหน่วยงานที่เป็นกลไกหลักในการขับเคลื่อนนโยบายของรัฐบาล แผนงาน โครงการไปสู่การปฏิบัติในระดับพื้นที่ จึงได้เน้นย้ําให้ผู้ปฏิบัติงานด้านการต่อต้านการทุจริตในพื้นที่ให้ความสําคัญในการเฝ้าระวังการทุจริต เพื่อลดโอกาสและป้องกันการทุจริตที่อาจเกิดขึ้น
รองปลัดกระทรวงมหาดไทย ได้กล่าวเพิ่มเติมว่า เจ้าหน้าที่ผู้ปฏิบัติงานด้านการป้องกันและปราบปรามทุจริตทุกหน่วยงาน ทั้งกรม รัฐวิสาหกิจ รวมถึงหน่วยงานในส่วนภูมิภาค จะต้องติดตามเฝ้าระวังการทุจริตแผนงาน หรือ โครงการต่าง ๆ ในการใช้จ่ายงบประมาณ ทั้งในเรื่องการแจ้งเบาะเเสโดยการนําเทคโนโลยีดิจิทัลมาใช้ในการแจ้งข้อมูล การป้องกันและลดโอกาสการทุจริต โดยการประเมินและจัดทําแผนงานบริหารความเสี่ยง ควบคู่ไปกับการจัดทําประมวลจริยธรรมและกําหนดแนวทาง หรือ มาตรการในการดําเนินการอย่างเป็นรูปธรรม และขยายผลไปยังหน่วยงานในพื้นที่ทุกระดับ ซึ่งโครงการสัมมนาในวันนี้ จะเป็นประโยชน์ในการส่งเสริมให้ผู้ปฏิบัติงานมีความรู้ ความเข้าใจ ด้านการป้องกันและปราบปรามการทุจริตในมิติต่าง ๆ และการเสริมสร้างกระบวนทัศน์ ค่านิยม คุณธรรม จริยธรรม และวัฒนธรรมให้แก่ผู้ปฏิบัติงาน พร้อมทั้งนําหลักการบริหารกิจการบ้านเมืองที่ดีมาใช้ เพื่อมุ่งสู่ผลสัมฤทธิ์ของการทํางานและการต่อต้านการทุจริตของจังหวัด และหน่วยงานในสังกัดกระทรวงมหาดไทย เป็นแบบอย่างที่ดีแก่พี่น้องประชาชน
รัฐบาลไทย-ข่าวทำเนียบรัฐบาล-ราคายางแผ่นพุ่งสูงสุด ในรอบ 3 ปี 60 บ./กก.
วันจันทร์ที่ 14 กันยายน 2563
ราคายางแผ่นพุ่งสูงสุด ในรอบ 3 ปี 60 บ./กก.
วันจันทร์ที่ 14 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ราคายางพารายางแผ่นรมควันชั้น 3 ในช่วงสัปดาห์ที่ผ่านมา ขยับขึ้นมากว่า 60 บาทต่อกิโลกรัม เป็นครั้งแรกในรอบ 3 ปี และมีแนวโน้มจะสูงขึ้นอย่างต่อเนื่องจากความต้องการในตลาดโลกที่เพิ่มขึ้น หลังเศรษฐกิจเริ่มฟื้นตัว และมาตรการส่งเสริมการใช้ยางพาราในประเทศ ขณะเดียวกันรัฐบาลได้กําหนดแนวทาง “การตลาดนําการผลิต” เดินหน้าต่อยอดและลดข้อจํากัดผลิตภัณฑ์ยางธรรมชาติ ด้วยการพัฒนาผลิตภัณฑ์ใหม่ เจาะตลาดยางเฉพาะกลุ่ม ขยายสู่ตลาดต่างประเทศ สร้าง “Start Up” ช่วยเหลือแหล่งทุน และส่งเสริมให้ประเทศไทยเป็นศูนย์กลางการผลิตสินค้านวัตกรรมยางพาราครบวงจรของโลก ช่วยยกระดับขีดความสามารถในการแข่งขันได้อย่างยั่งยืน
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- “ปลัดดีอีเอส” เยือนดีป้าเหนือบน เร่งส่งเสริมภาคเอกชนในพื้นที่ ร่วมขับเคลื่อนเศรษฐกิจดิจิทัล
วันพุธที่ 16 กันยายน 2563
“ปลัดดีอีเอส” เยือนดีป้าเหนือบน เร่งส่งเสริมภาคเอกชนในพื้นที่ ร่วมขับเคลื่อนเศรษฐกิจดิจิทัล
“ปลัดดีอีเอส” เยือนดีป้าเหนือบน เร่งส่งเสริมภาคเอกชนในพื้นที่ ร่วมขับเคลื่อนเศรษฐกิจดิจิทัล
15 กันยายน 2563, Oon It Valley - กระทรวงดิจิทัลเพื่อเศรษฐกิจและสังคม หรือ ดีอีเอส โดยนางสาวอัจฉรินทร์ พัฒนพันธ์ชัย ปลัดกระทรวงดีอีเอส ให้เกียรติลงพื้นที่จังหวัดเชียงใหม่ เพื่อติดตามความก้าวหน้าโครงการในการช่วยเหลือภาคเอกชนในพื้นที่ประยุกต์ใช้เทคโนโลยีดิจิทัล โดยมี นายศราวุธ เลาหะวิสุทธิ์ ผู้จัดการสํานักงานส่งเสริมเศรษฐกิจดิจิทัล สาขาภาคเหนือตอนบน พร้อมทีมงานสาขาภาคเหนือตอนบน และส่วนราชการกระทรวงดิจิทัลเพื่อเศรษฐกิจและสังคม ร่วมให้การต้อนรับ
โดย ปลัดกระทรวงดีอีเอส ได้ประชุมชี้แจงแนวทางและการดําเนินงาน ของกระทรวงดิจิทัลเพื่อเศรษฐกิจและสังคม ในการส่งเสริมช่วยเหลือ และสนับสนุนภาคเอกชนในการพัฒนาเศรษฐกิจดิจิทัล เพื่อช่วยเหลือภาคเอกชน ในพื้นที่ โดยเฉพาะโครงการเพื่อสังคมอย่าง Oon IT Valley ให้เป็นพื้นที่แห่งการสร้างโอกาส การเรียนรู้ สร้างเกษตรกรสมัยใหม่( Smart Farm) เน้นพื้นที่ทดลอง ให้แรงบันดาลใจ
รวมถึงเน้นย้ําการส่งเสริม Startup มากยิ่งขึ้น ตลอดจนส่งเสริมในด้านการสร้าง Ecosystem ให้เกิดการทํางาน เพิ่มการใช้ประโยชน์จากโครงการพื้นฐานของกระทรวงฯ อาทิ high speed internet ให้ใช้ประโยชน์จาก internetในชุมชน เพื่อเป็นจุดศูนย์กลางในการทํางานอย่างมีประสิทธิภาพ เป็นการสนับสนุนชุมชนและประชาชนทุกพื้นที่ให้มีโอกาสใช้เทคโนโลยีดิจิทัล เข้าถึงบริการภาครัฐ และใช้ประโยชน์ก่อให้เกิดการสร้างงาน สร้างอาชีพ และปรับวิถีการใช้ชีวิตแบบปกติใหม่ (New Normal)
Oon It Valley ถือเป็นหนึ่งในพื้นที่ ที่ได้รับการสนับสนุนจาก ดีป้า สาขาภาคเหนือตอนบน อย่างต่อเนื่อง ในการพัฒนาส่งเสริมการใช้เทคโนโลยีดิจิทัลโดยเฉพาะกลุ่ม AgTech Startup และ กลุ่มเกษตรกรรุ่นใหม่ ผ่านมาตรการของสํานักงาน โดยเน้นเป็นพื้นที่เกษตรอัจฉริยะต้นแบบ ทั้งระบบให้น้ําอัจฉริยะแบบแห้งสลับเปียกในนาข้าว ระบบ Weather Station ระบบ ปั้มน้ํา Solar Cell รวมถึงเป็นศูนย์การเรียนรู้การทดสอบการบินโดรน ของจังหวัดเชียงใหม่อีกด้วย
***************
รัฐบาลไทย-ข่าวทำเนียบรัฐบาล-10 ความเป็นที่สุดของประเทศไทย
วันจันทร์ที่ 7 กันยายน 2563
10 ความเป็นที่สุดของประเทศไทย
การรับมือวิกฤติโควิด-19
รัฐบาลไทย-ข่าวทำเนียบรัฐบาล-รมว.ทส.บันทึกเทปเนื่องในวันสถาปนากรมป่าไม้ 124 ปี
วันพุธที่ 2 กันยายน 2563
รมว.ทส.บันทึกเทปเนื่องในวันสถาปนากรมป่าไม้ 124 ปี
รมว.ทส.บันทึกเทปเนื่องในวันสถาปนากรมป่าไม้ 124 ปี
รมว.ทส.บันทึกเทปเนื่องในวันสถาปนากรมป่าไม้ 124 ปี
วันนี้ (2 ก.ย. 63) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์เกี่ยวกับผลการดําเนินงานที่ผ่านมาและแนวนโยบายที่จะมอบให้กรมป่าไม้ดําเนินการในอนาคต รวมถึงกล่าวอวยพรเนื่องในโอกาสวันสถาปนากรมป่าไม้ 124 ปี 18 กันยายน 2563 ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ทส. ประกาศเจตนารมณ์ต่อต้านการทุจริต พร้อมมอบรางวัล "เพชรจรัสแสง” และ รางวัล "คนดีศรี สป.” ประจำปีงบประมาณ พ.ศ.2563
วันพฤหัสบดีที่ 3 กันยายน 2563
ทส. ประกาศเจตนารมณ์ต่อต้านการทุจริต พร้อมมอบรางวัล "เพชรจรัสแสง” และ รางวัล "คนดีศรี สป.” ประจําปีงบประมาณ พ.ศ.2563
ทส. ประกาศเจตนารมณ์ต่อต้านการทุจริต พร้อมมอบรางวัล "เพชรจรัสแสง” และ รางวัล "คนดีศรี สป.” ประจําปีงบประมาณ พ.ศ.2563
ทส. ประกาศเจตนารมณ์ต่อต้านการทุจริต พร้อมมอบรางวัล "เพชรจรัสแสง” และ รางวัล "คนดีศรี สป.” ประจําปีงบประมาณ พ.ศ.2563
วันนี้ (3 กันยายน 2563) เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ให้เกียรติเป็นประธานเปิดการประชุมเชิงปฏิบัติการประกาศเจตนารมณ์ต่อต้านการทุจริต และการประเมินความเสี่ยงการทุจริตหน่วยงานสังกัดกระทรวงทรัพยากรธรรมชาติและสิ่งแวดล้อม และมอบรางวัล "เพชรจรัสแสง” บุคคลต้นแบบสังกัดกระทรวงทรัพยากรธรรมชาติและสิ่งแวดล้อม จํานวน 27 ราย และรางวัล "คนดีศรี สป."  แก่ข้าราชการและเจ้าหน้าที่ที่สมควรยกย่องเป็นแบบอย่างที่ดี สังกัดกระทรวงทรัพยากรธรรมชาติและสิ่งแวดล้อม ประจําปีงบประมาณ พ.ศ. 2563 จํานวน 16 ราย  ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม โดยโอกาสนี้ รมว.ทส. ได้กล่าวให้โอวาทต่อต้านการทุจริต โดยในการทํางานให้กับแผ่นดินไทยเพื่อสนองใต้เบื้องพระยุคลบาทของพระบาทสมเด็จพระวชิรเกล้าเจ้าอยู่หัว ที่พระองค์ท่านทรงมีพระราชปณิธานตั้งมั่นในพระปฐมบรมราชโองการในการทรงงานเพื่อ “สืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” นั้น ความซื่อสัตย์ สุจริต อดทน วิริยะอุตสาหะ และมีวินัย ถือเป็นหัวใจสําคัญในการทํางาน ในวันนี้ขอให้ทุกท่านรักษาความดี รักษามาตรฐานความซื่อสัตย์ สุจริต ความอดทนในการทํางาน เป็นตัวอย่างที่ดีให้แก่เพื่อนๆ รุ่นน้อง และผู้ใต้บังคับบัญชาในสังกัดกระทรวงฯ และหน่วยงานอื่นๆ ทั้งนี้ ขอแสดงความยินดีแก่ผู้ได้รับรางวัลและขอเป็นกําลังใจให้กับทุกท่านปฏิบัติงานเพื่อแก่ประชาชนและประเทศชาติต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่เยี่ยมชมโรงงาน บริษัท วู๊ดเวอร์คฟาร์ม จำกัด จ.ตรัง
วันเสาร์ที่ 5 กันยายน 2563
ปลัดกอบชัยฯ ลงพื้นที่เยี่ยมชมโรงงาน บริษัท วู๊ดเวอร์คฟาร์ม จํากัด จ.ตรัง
ปลัดกอบชัยฯ ลงพื้นที่เยี่ยมชมโรงงาน บริษัท วู๊ดเวอร์คฟาร์ม จํากัด จ.ตรัง
วันนี้ (5 กันยายน 63) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เยี่ยมชมโรงงานผลิตก้อนเชื้อเห็ดของบริษัท วู้ดเวอร์คฟาร์ม จํากัด โดยมี นายวิถี สุพิทักษ์ ประธานกรรมการบริษัท วู้ดเวอร์ค จํากัด ผู้ประกอบธุรกิจแปรรูปไม้ยางพารา ให้การต้อนรับและนําเยี่ยมชมโรงงานฯ
บริษัท วู้ดเวอร์คฟาร์ม จํากัด ดําเนินกิจการเกี่ยวกับการผลิตก้อนเชื้อเห็ด การเพาะเห็ด และผลิตภัณฑ์อื่นๆ จากการนําขี้เลื่อยซึ่งเป็นวัตถุดิบที่เหลือใช้จากการผลิตไม้ยางพาราแปรรูปของโรงงานมาเพิ่มประสิทธิภาพ เพิ่มมูลค่าและผลิตภัณฑ์ของบริษัทฯ นอกจากนี้ บริษัทยังมีโรงเรือนปลูกผักในดินผักปลอดภัย โดยตระหนักถึงความสดสะอาด ปลอดภัย เป็นหลัก
รัฐบาลไทย-ข่าวทำเนียบรัฐบาล-รัฐมนตรีเกษตรฯ สนับสนุนทุกภาคส่วนที่จะเพิ่มช่องทางการระบายสินค้า
วันพุธที่ 26 สิงหาคม 2563
รัฐมนตรีเกษตรฯ สนับสนุนทุกภาคส่วนที่จะเพิ่มช่องทางการระบายสินค้า
รัฐมนตรีเกษตรฯ สนับสนุนทุกภาคส่วนที่จะเพิ่มช่องทางการระบายสินค้าของเกษตรกรส่งตรงถึงมือผู้บริโภค
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นสักขีพยานในพิธีลงนามบันทึกข้อตกลงความร่วมมือการเพิ่มศักยภาพในการขนส่งสินค้าเกษตรร่วมกันระหว่างสถานีวิทยุโทรทัศน์กองทัพบก กับบริษัท ไปรษณีย์ไทย จํากัด โดยทั้ง 2 หน่วยงาน ร่วมพัฒนาระบบบริการขนส่งควบคุมอุณหภูมิและรถขนส่งที่สามารถรักษาอุณหภูมิภายใน โดยสามารถควบคุมอุณหภูมิอย่างมีเสถียรภาพได้ 2 แบบ ในตู้เดียวกัน คือ 0-5 องศา สําหรับคงความสดของผักผลไม้ และ -18 องศา สําหรับผลิตภัณฑ์แช่แข็ง จึงเป็นการยกระดับการขนส่งสินค้าทางการเกษตรให้สดใหม่ ตั้งแต่ต้นทางผู้ผลิตจนถึงมือผู้บริโภค ทําให้มีการควบคุมอุณหภูมิในทุกขั้นตอน ตั้งแต่รับสินค้าเข้าคลังจนถึงมือผู้รับทั่วประเทศ เพื่อให้มั่นใจว่าผู้บริโภคจะได้รับผลผลิตที่สดใหม่เหมือนกับซื้อจากผู้ผลิตโดยตรง และสามารถอํานวยความสะดวกในการขนส่งสินค้า ที่สั่งซื้อทางระบบออนไลน์ของ Ohlala Shopping ตามแนวทางการใช้ชีวิตวิถีใหม่ ภายใต้สถานการณ์การแพร่ระบาดของ COVID-19 ซึ่งทางสถานีวิทยุโทรทัศน์กองทัพบก ได้ร่วมมือกับภาคเอกชนในการทํา Platform Online และ Website เพื่อเชื่อมโยงการนําสินค้าจากเกษตรกรส่งถึงมือผู้บริโภคได้อย่างรวดเร็วและมีราคาถูก รวมถึงจะเป็นประโยชน์ต่อเกษตรกรที่จะมีช่องทางในการระบายผลผลิตทางการเกษตรได้มากขึ้นอีกทางหนึ่งตามนโยบายของรัฐบาลด้วย
"การลงนามในวันนี้ จะเป็นประโยชน์ต่อพี่น้องเกษตรกรและผู้บริโภคที่จะได้รับสินค้าที่มีคุณภาพมีการการันตีจากหน่วยงานที่น่าเชื่อถือ จึงต้องขอขอบคุณทุกภาคส่วน ซึ่งจากการสถานการณ์ในปัจจุบัน ทําให้วิถีชีวิตเปลี่ยนไป ภาคการเกษตรต้องมีการปรับปรุงตัวตามสถานการณ์ด้วย ทําให้ผู้บริโภคเลือกสินค้าที่มีคุณภาพ และจากการลงนามในวันนี้จะช่วยให้พี่น้องเกษตรกรผลิตสินค้าได้ตรงตามความต้องการของตลาด และกระจายสินค้าไปได้อย่างทั่วถึง และมีคุณภาพ มีความปลอดภัย จึงถือเป็นการส่งเสริมสินค้าเกษตรได้ดีที่สุดอีกทางหนึ่ง อย่างไรก็ตาม กระทรวงเกษตรฯ มีนโยบายที่จะทําให้ประเทศเข้มแข้ม จึงต้องทําให้พี่น้องเกษตรกรมีความเป็นอยู่ที่ดีขึ้นด้วย จึงพร้อมที่จะดําเนินการร่วมกันกับทุกภาคส่วน ที่จะพลิกวิกฤตให้เป็นโอกาส และช่วยกันพัฒนาเกษตรกรรมให้เข้าสู้วิถีใหม่ เพื่อเตรียมพร้อมเข้าสู่เป็นครัวของโลกต่อไป" นายเฉลิมชัย กล่าว
รัฐบาลไทย-ข่าวทำเนียบรัฐบาล-ธพว. เสริมศักยภาพเอสเอ็มอียกระดับระบบบริหารธุรกิจด้วยเทคโนโลยี เชิญสัมมนาฟรี ‘บริหารงานไม่สะดุด หยุดที่ MANA Program’ รับวิถีชีวิตใหม่
วันอังคารที่ 25 สิงหาคม 2563
ธพว. เสริมศักยภาพเอสเอ็มอียกระดับระบบบริหารธุรกิจด้วยเทคโนโลยี เชิญสัมมนาฟรี ‘บริหารงานไม่สะดุด หยุดที่ MANA Program’ รับวิถีชีวิตใหม่
SME D Bank จัดสัมมนาเสริมศักยภาพเอสเอ็มอีไทย “บริหารงานไม่สะดุด หยุดที่ MANA Program” เพื่อพัฒนาระบบบริหารจัดการธุรกิจด้วยเทคโนโลยีช่วยให้ผู้ประกอบการ ก้าวทันยุค New Normal หรือวิถีชีวิตใหม่ จัดในวันศุกร์ที่ 18 กันยายน 2563 เวลา  09.00-16.30 น.
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดสัมมนาเสริมศักยภาพเอสเอ็มอีไทย“บริหารงานไม่สะดุด หยุดที่ MANA Program”เพื่อพัฒนาระบบบริหารจัดการธุรกิจด้วยเทคโนโลยีช่วยให้ผู้ประกอบการ ก้าวทันยุค New Normal หรือวิถีชีวิตใหม่ จัดในวันศุกร์ที่ 18 กันยายน 2563 เวลา 09.00-16.30 น. ณ ห้องแก้ววิเชียร ชั้น 11 อาคาร SME Bank Tower (สํานักงานใหญ่) มางานนี้จะได้เรียนรู้การใช้มานะโปรแกรม จากผู้เชี่ยวชาญที่มาถ่ายทอดวิธีการใช้งานและจัดอบรม Workshop เพื่อสร้างการรับรู้ถึงประสิทธิภาพของโปรแกรมที่สร้างประโยชน์ในการทํางานแบบออฟไลน์สู่ออนไลน์ หรือแม้กระทั่งการทํางานแบบ Work from home ได้อย่างมีประสิทธิภาพ สามารถกําหนด ตั้งเป้าหมายและวางแผนร่วมกันอย่างเป็นระบบ อีกทั้งยังมอบหมายงาน หรือติดตามผลลัพธ์แบบ Real-Time ได้ด้วย เพื่อช่วยให้ผู้ประกอบการบริหารจัดการงานต่าง ๆ ได้เต็มประสิทธิภาพ
สิทธิพิเศษ! สําหรับผู้เข้าร่วมกิจกรรม และกําลังมองหาระบบในการลดต้นทุนพร้อมเพิ่มproductivity สามารถทดลองใช้โปรแกรมฟรี 2 เดือน (จากราคาปกติ 9,600 บาท) โดยคุณสมบัติของผู้เข้าร่วมต้องเป็นองค์กรที่มีทีมงานมากกว่า 20 คนขึ้นไป นอกจากนั้น ยังได้รับคําแนะนําเข้าถึงสินเชื่อดอกเบี้ยพิเศษจากธพว. ด้วย งานนี้สมัครฟรี! ไม่มีค่าใช้จ่าย รับจํานวนจํากัด สนใจสมัครเข้าร่วมโดยสแกน QR Code ในโปสเตอร์ประชาสัมพันธ์สอบถามข้อมูลเพิ่มเติมได้ที่ ฝ่ายพัฒนาผู้ประกอบการ โทร. 0-2265-4494
รัฐบาลไทย-ข่าวทำเนียบรัฐบาล-"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ำบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
วันอาทิตย์ที่ 13 กันยายน 2563
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ําบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ําบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
"วราวุธ" รมว.ทส.​ ลุยต่อวันหยุด​ ลงพื้นที่จังหวัดสุพรรณบุรีเปิดโครงการพัฒนาน้ําบาดาลเพื่อการเกษตร "เร่งแก้ไขปัญหา​และพัฒนาคุณภาพชีวิตประชาชนให้มีความสุขอย่างยั่งยืน"
วันที่ 12 กันยายน 2563​  นายวราวุธ  ศิลปอาชา
รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.) พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.) ลงพื้นที่บ้านหนองบัว หมู่ที่ 7 ตําบลตลิ่งชัน อําเภอเมือง จังหวัดสุพรรณบุรี​ เปิดโครงการพัฒนาน้ําบาดาลเพื่อการเกษตร​ และมอบแกลลอนน้ํา 20 ลิตร เพื่อแก้ปัญหาการขาดแคลนน้ําเพื่อการอุปโภค​ บริโภค​ และน้ําเพื่อการเกษตร​ของประชาชน​ และเกษตรกรในพื้นที่จังหวัดสุพรรณบุรี​ รวมทั้ง​ พบปะพูดคุย พร้อมรับฟังปัญหาต่าง​ ๆ​ ของพี่น้องประชาชนและเกษตรกร​ที่มาร่วมงานฯ​ นอกจากนี้​ ยังได้เยี่ยมชม​แปลงเกษตร​ของเกษตรกรที่เข้าร่วมโครงการฯ​ ในโอกาสนี้ด้วย
โครงการพัฒนาน้ําบาดาลเพื่อการเกษตร กระทรวงทรัพยากรธรรมชาติและสิ่งแวดล้อม​ ได้ดําเนินการตามนโยบายรัฐบาล​ นําโดย พลเอก​ ประยุทธ์จันทร์โอชา​ นายกรัฐมนตรี​ เพื่อดําเนินการขับเคลื่อนไทยไปด้วยกัน​ ซึ่งทุกหน่วยงานในกระทรวงทรัพยากรธรรมชาติและสิ่งแวดล้อม จะเป็นกลไกหลักในการสนับสนุนการทํางานทั้งในเรื่องการท่องเที่ยว การเกษตร การจัดหาที่ดิน การแก้ไขปัญหาพิบัติภัยด้านต่าง ๆ การจัดการสิ่งแวดล้อม​ โดยรัฐมนตรีฯ​ จะทําหน้าที่ในการประสานทุกภาคส่วนให้ร่วมกันแก้ไขปัญหา เร่งรัดการฟื้นฟูเศรษฐกิจ และพัฒนาคุณภาพชีวิตของพี่น้องประชาชนให้มีความสุขอย่างยั่งยืน​
ทั้งนี้​ ในช่วง 1 ปีที่ผ่านมา กระทรวงทรัพยากรธรรมชาติและสิ่งแวดล้อม​ ภายใต้การกํากับของ​ รมว.ทส.​ 'วราวุธ'​ ​ได้มีการช่วยเหลือพี่น้องประชาชน และดูแลทรัพยากรธรรมชาติและสิ่งแวดล้อมของประเทศมาอย่างต่อเนื่อง​ อาทิ​​ การจ้างงานผู้ได้รับผลกระทบจากสถานการณ์ COVID 19  การนําระบบการจองล่วงหน้าผ่าน Application มาใช้ในการให้บริการอุทยานแห่งชาติ และสวนสัตว์ทั่วประเทศ เพื่อควบคุมจํานวนนักท่องเที่ยวรองรับสถานการณ์ COVID 19 การหยุดยั้งการบุกรุกทําลายทรัพยากรป่าไม้และการจัดที่ดินทํากินตามกลไก คทช.​ การเร่งรัดการแก้ไขปัญหาการขาดแคลนน้ําเพื่อการเกษตรกรรมในช่วงฤดูแล้ง การแก้ไขปัญหาหมอกควันและสิ่งแวดล้อม การพัฒนาแหล่งท่องเที่ยวทางธรรมชาติ  เป็นต้น
รัฐบาลไทย-ข่าวทำเนียบรัฐบาล-การกินกระเทียมสามารถป้องกัน การติดโรคไวรัสโควิด-19 ได้หรือไม่ ??
วันจันทร์ที่ 14 กันยายน 2563
การกินกระเทียมสามารถป้องกัน การติดโรคไวรัสโควิด-19 ได้หรือไม่ ??
การกินกระเทียมสามารถป้องกันการติดโรคไวรัสโควิด-19 ได้หรือไม่
Q : การกินกระเทียมสามารถป้องกัน การติดโรคไวรัสโควิด-19 ได้หรือไม่ ??
A : แม้กระเทียมจะมีคุณสมบัติบางอย่างในการต้านเชื้อจุลชีพ แต่ยังไม่ปรากฎหลักฐานในปัจจุบัน ว่าสามารถป้องกันการติดเชื้อไวรัสโควิด-19 ได้
รัฐบาลไทย-ข่าวทำเนียบรัฐบาล-"อนุชา" ร่วมประชุมหารือการดำเนินงานของสำนักงานราชบัณฑิตยสภา กำหนดทิศทางการให้บริการประชาชน เตรียมมาตรการกระตุ้นการใช้ภาษาไทยอย่างถูกต้องในยุคดิจิทัล
วันจันทร์ที่ 31 สิงหาคม 2563
"อนุชา" ร่วมประชุมหารือการดําเนินงานของสํานักงานราชบัณฑิตยสภา กําหนดทิศทางการให้บริการประชาชน เตรียมมาตรการกระตุ้นการใช้ภาษาไทยอย่างถูกต้องในยุคดิจิทัล
"อนุชา" ร่วมประชุมหารือการดําเนินงานของสํานักงานราชบัณฑิตยสภา กําหนดทิศทางการให้บริการประชาชน เตรียมมาตรการกระตุ้นการใช้ภาษาไทยอย่างถูกต้องในยุคดิจิทัล
วันนี้ (31 ส.ค.63) เวลา 13.30 น. ณ ห้องประชุม 501-503 ชั้น 5 สํานักงานราชบัณฑิตยสภา สนามเสือป่า เขตดุสิต กรุงเทพฯ นายอนุชา นาคาศัย รัฐมนตรีประจําสํานักนายกรัฐมนตรีร่วมประชุมหารือนโยบายการดําเนินงานของราชบัณฑิตยสภา ร่วมกับ ศ.นพ.สุรพล อิสรไกรศีล นายกราชบัณฑิตยสภา และคณะผู้บริหารราชบัณฑิตยสภา
สําหรับสํานักงานราชบัณฑิตยสภา มีพันธกิจในการค้นคว้า วิจัย และบํารุงสรรพวิชา นําผลงานที่ได้สร้างสรรค์ออกเผยแพร่ให้เป็นคุณประโยชน์แก่ประเทศและประชาชน ให้ความเห็น คําแนะนํา และคําปรึกษาทางวิชาการแก่นายกรัฐมนตรีหรือคณะรัฐมนตรี ให้บริการทางวิชาการแก่ส่วนราชการ รัฐวิสาหกิจ หน่วยงานอิสระตามรัฐธรรมนูญองค์การมหาชน หน่วยงานอื่นของรัฐ สถาบันการศึกษา หน่วยงานของเอกชน และประชาชน ดําเนินงานเกี่ยวกับการจัดทําพจนานุกรม สารานุกรม อักขรานุกรม อนุกรมวิธานการบัญญัติศัพท์วิชาการสาขาต่าง ๆ รวมทั้งการจัดทําพจนานุกรมศัพท์วิชาการภาษาต่างประเทศเป็นภาษาไทยและงานวิชาการอื่น ๆ รวมถึงการกําหนดหลักเกณฑ์ต่างๆ เกี่ยวกับการใช้ภาษาไทย การอนุรักษ์ภาษาไทยมิให้แปรเปลี่ยนไปในทางที่เสื่อม การส่งเสริมภาษาไทยซึ่งเป็นเอกลักษณ์ของชาติให้ปรากฏเด่นชัดยิ่งขึ้น นอกจากนี้ ยังได้จัดการศึกษาอบรมและพัฒนาทางวิชาการเกี่ยวกับภาษาไทย และภาษาไทยถิ่น โดยผู้เข้าอบรมจะได้รับประกาศนียบัตรชั้นสูงประกาศนียบัตร สัมฤทธิบัตร และวุฒิบัตร จากการอบรมและพัฒนาทางวิชาการ ตามข้อบังคับราชบัณฑิตยสภา
โอกาสนี้ รัฐมนตรีประจําสํานักนายกรัฐมนตรี กล่าวถึงการประชุมวันนี้ว่าเป็นการแลกเปลี่ยนวิสัยทัศน์และแนวทางการดําเนินงานกับนายกราชบัณฑิตยสภาและคณะ ซึ่งสํานักงานราชบัณฑิตยสภาเป็นองค์กรที่มีองค์ความรู้ที่เป็นประโยชน์แก่สังคม ไม่ว่าจะเป็นด้านการเข้าสู่สังคมสูงวัย การแก้ปัญหาความเหลื่อมล้ํา ปัญหาทางสังคม และด้านอื่นๆ ขณะที่สํานักงานราชบัณฑิตเป็นองค์กรที่ประกอบด้วยปราชญ์หลายด้านที่เป็นคลังสมองของประเทศ ซึ่งจะผลิตองค์ความรู้ที่สามารถช่วยเหลือสังคมได้นอกเหนือจากภารกิจทางด้านภาษาไทยที่เป็นพันธกิจหลักขององค์กร
นอกจากนี้ รัฐมนตรีประจําสํานักนายกรัฐมนตรี ได้กล่าวถึงสถานที่ทําการใหม่ของสํานักงานราชบัณฑิตยสภาว่า อยู่ระหว่างการนําเสนอคณะรัฐมนตรี โดยจะใช้สถานที่อาคารเรือนเจ้าจอมมารดาเลื่อน ที่เป็นกรรมสิทธิของสํานักงานทรัพย์สินพระมหากษัตริย์ คิดค่าเช่าปีละ 100 บาท ระยะเวลาเช่า 30 ปี ซึ่งสถานที่แห่งนี้เป็นโบราณสถานที่มีความสําคัญและได้รับอนุญาตจากกรมศิลปากร แสดงให้เห็นถึงอัตลักษณ์ของความเป็นไทย และมีความเหมาะสมที่จะปรับปรุงเป็นสถานที่ทํางานของนักปราชญ์ของประเทศ โดยจะใช้เป็นอาคารศูนย์ประชุมหลักของราชบัณฑิตยสภาต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีคุมนโยบายและทีมเศรษฐกิจ เดินหน้าใช้งบฟื้นฟูฯ ดูแลเศรษฐกิจรายเล็ก เร่งการจ้างงาน กระตุ้นการท่องเที่ยวภายในประเทศ พร้อมลงพื้นที่ติดตามสถานการณ์น้ำใน จ.สุโขทัย
วันพุธที่ 2 กันยายน 2563
นายกรัฐมนตรีคุมนโยบายและทีมเศรษฐกิจ เดินหน้าใช้งบฟื้นฟูฯ ดูแลเศรษฐกิจรายเล็ก เร่งการจ้างงาน กระตุ้นการท่องเที่ยวภายในประเทศ พร้อมลงพื้นที่ติดตามสถานการณ์น้ําใน จ.สุโขทัย
นายกรัฐมนตรีคุมนโยบายและทีมเศรษฐกิจ เดินหน้าใช้งบฟื้นฟูฯ ดูแลเศรษฐกิจรายเล็ก เร่งการจ้างงาน กระตุ้นการท่องเที่ยวภายในประเทศ พร้อมลงพื้นที่ติดตามสถานการณ์น้ําใน จ.สุโขทัย
วันนี้ (2 กันยายน 2563) เวลา 11.00 น. ณ บริเวณทางเชื่อมระหว่างตึกภักดีบดินทร์กับตึกไทยคู่ฟ้า ทําเนียบรัฐบาล ภายหลังเป็นประธานการประชุมคณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) (ศบศ.) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ถึงสถานการณ์อุทกภัยในขณะนี้ว่า ช่วงที่ผ่านมาได้สั่งการให้รัฐมนตรีว่าการกระทรวงและส่วนราชการที่เกี่ยวข้องลงไปในพื้นที่ กําชับให้ติดตาม ดูแล เยียวยาประชาชนและหามาตรการเตรียมแผนการฟื้นฟูเป็นที่เรียบร้อยแล้ว ซึ่งวันนี้จะเข้าไปดูพื้นที่ประสบภัยน้ําท่วมในจังหวัดสุโขทัย และเร่งแก้ไขปัญหาอย่างเป็นระบบให้มากยิ่งขึ้น ด้วยการเก็บกักน้ําในพื้นที่ภาคเหนือตอนล่าง และการระบายน้ําในพื้นที่สุโขทัยที่เป็นปัญหาน้ําท่วมทุกปี ทุกอย่างต้องอาศัยความร่วมมือจากทุกภาคส่วนเข้าด้วยกัน
นายกรัฐมนตรียังกล่าวถึงมาตรการช่วยเหลือประชาชน ซึ่งในที่ประชุม ศบศ. ในวันนี้ได้พูดถึงการใช้งบแผนฟื้นฟูเศรษฐกิจและสังคมของประเทศ ที่ได้รับผลกระทบจากไวรัสโควิด-19 วงเงิน 4 แสนล้านบาท ซึ่งระยะแรกใช้ไป 1 แสนล้านบาท และในระยะต่อไปจะใช้ในการฟื้นฟูเรื่องของภาคธุรกิจ SMEs ขนาดใหญ่ ขนาดกลาง ขนาดเล็ก รวมทั้งการจ้างงานบัณฑิตจบใหม่และที่ตกงานอยู่เดิมในปี 62-63 ในระยะแรก ซึ่งนอกจากกระทรวงแรงงานแล้ว ยังมีงบจ้างงานอื่น ๆ ของหน่วยงานต่าง ๆ ด้วย รัฐบาลต้องการให้เพิ่มการจ้างงานให้มากยิ่งขึ้น ๆ ขอให้ทุกคนทําความเข้าใจรัฐบาลจะใช้เงินอย่างระมัดระวังภายใต้มาตรการที่เหมาะสม
นายกรัฐมนตรียังกล่าวถึงการท่องเที่ยวที่เน้นการท่องเที่ยวในประเทศว่า วันนี้เศรษฐกิจการท่องเที่ยวในประเทศมีมากขึ้น โรงแรมมีการจองมากขึ้น แต่ยังไม่สามารถทดแทนนักท่องเที่ยวจากต่างประเทศได้ มาตรการเกี่ยวกับนักท่องเที่ยวต่างประเทศ รัฐบาลทําการศึกษาไว้ก่อน ยังไม่มีการดําเนินการ ขออย่าตื่นตระหนก รัฐบาลยืนยันให้ความสําคัญทั้งสุขภาพและเศรษฐกิจ หากเศรษฐกิจจะเดินหน้าก็ต้องกลับมาดูแลสุขภาพด้วย วันนี้เป็นโอกาสดีครบ 100 วัน ที่ประเทศไทยไม่พบผู้ติดเชื้อภายในประเทศ เป็นสิ่งที่ทุกคนช่วยกันมาตลอด ทําให้ประเทศชาติปลอดภัย
โอกาสนี้ นายกรัฐมนตรียังชี้แจงถึงการลาออกของรัฐมนตรีว่าการกระทรวงการคลังว่า เป็นเหตุผลและความจําเป็นด้านสุขภาพ พร้อมยืนยันรัฐบาลทํางานได้แน่นอน เพราะมีระเบียบในการรักษาราชการในการกํากับดูแล มีรองนายกรัฐมนตรีฝ่ายเศรษฐกิจกํากับดูแลกระทรวงการคลัง เป็นกติกา กฎ ในการบริหารราชการแผ่นดิน ไม่ว่าขาดตรงไหนทําได้ เพราะมีคนทํางานและข้าราชการ โดยมีนายกรัฐมนตรีเป็นผู้กํากับในฐานะหัวหน้าฝ่ายเศรษฐกิจ ที่ทํางานมาตั้งแต่ต้นของทุกโครงการ ขอให้เชื่อมั่นว่ารัฐบาลทํางานได้ เพราะในระดับนโยบายมีนายกรัฐมนตรี รัฐบาล การเมืองขับเคลื่อน ขณะที่ข้าราชการคือผู้ปฏิบัติ ทุกคนเป็นคนทํางานนํานโยบายไปแปลงสู่การปฏิบัติ ฝากไปถึงต่างประเทศและทุกคนขอให้มั่นใจ รัฐบาลยังคงเดินหน้าทุกมิติและนายกรัฐมนตรีพร้อมรับฟังความคิดเห็นของประชาชนด้วย
**************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กอช. - สสว. วางแผนเงินออมช่วย SMEs
วันจันทร์ที่ 14 กันยายน 2563
กอช. - สสว. วางแผนเงินออมช่วย SMEs
--
#ไทยคู่ฟ้าถือเป็นโอกาสดี ๆ สําหรับผู้ประกอบการ SMEs เมื่อกองทุนการออมแห่งชาติ (กอช.) และสํานักงานส่งเสริมวิสาหกิจขนาดกลางและขนาดย่อม (สสว.) ร่วมมือกันวางแผนช่วยเหลือผู้ประกอบการ SMEs ให้มีเงินออมไว้ใช้รายเดือนหลังเกษียณ โดยมีเป้าหมาย 3 กลุ่ม คือ
กลุ่มที่ 1 ผู้ประกอบการที่เป็นสมาชิก กอช. แต่ยังไม่ได้ขึ้นทะเบียนสมาชิกกับ สสว.
กลุ่มที่ 2 ผู้ที่ขึ้นทะเบียนเป็นสมาชิก สสว. แล้ว แต่ยังไม่ได้ออมเงินกับ กอช.
กลุ่มที่ 3 ผู้ประกอบการที่ยังไม่ได้เป็นสมาชิกทั้ง สสว. และ กอช.
.
สําหรับผู้ประกอบการ SMEs ที่เป็นสมาชิก สสว. 3,000 ท่านแรกที่สมัคร และส่งเงินออมสะสมกับ กอช. จํานวน 13,200 บาท จะได้รับของที่ระลึกเป็นกระเป๋าเดินทางพับได้พร้อมจัดส่งให้ถึงบ้าน นอกจากนี้ยังจะได้สิทธิเป็นผู้โชคดีที่จะรับรางวัลในเดือนธ.ค. นี้ รวมมูลค่ากว่า 1,000,000 บาท โดยผู้ที่สนใจสามารถติดต่อสอบถามข้อมูลเพิ่มเติมได้ที่ศูนย์ OSS ของ สสว. ทั้ง 77 จังหวัด สายด่วน 1301 หรือสายด่วนเงินออม โทร. 0 2049 9000